Santi Bartolomeo e Gaetano

Santi Bartolomeo e Gaetano estilo errenazentista duen basilika da, Bolonia erdialdeko eliza; Bi Dorreetatik gertu dago, Strada Maggiore kalearen ondoan.

 Historia 
V. mendetik egon zen toki honetan San Bartolomeri eskainitako eliza bat zegoela uste da, eta baita monje beneditarrak XVI. mendera arte okupatu zuten egoitza bat.

1599an, eliza teatinoen ordenaren agintepean geratu zen, eta 1627an, multzoaren berregituraketa osoa agindu zuten, Giovanni Battista Natalik eta Agostino Barellik burutua. 1671n Gaetan Thienekoa, teatinoen ordenaren sortzailea, kanonizatu zutenean, elizak adbokazio erantsia irabazi zuen, eta bi santuen izenarekin ezaguna da harrezkero. Kanpandorrea eta azken kaperak 1694rako amaitu ziren.

 Ondasun nabarmenak 
Erdiko nabearen sabaiak Angelo Michele Colonna eta Giacomo Alboresiren San Gaetanoren bisioa (1667) izeneko margolana du. Absideak bi fresko ditu: San Bartolomeoren martirioa eta Santuaren bi mirari, Marcantonio Franceschini eta Luigi Quainirenak, 1685ekoa. Kupula (1691) Giuseppe eta Antonio Rollik apaindu zuten. 

Eskuineko bigarren kaperak Ludovico Carracciren margolan bat du, San Carlo Borromeo Varalloko hilerrian (1614). Eskuineko 4. kaperak Francesco Albaniren Deikundea (Aingeru Ederrarena deitua, 1632koa) ikus daiteke, eta alboetako hormetako freskoak ere margotu zituen margolari berak (1633), Jaiotza eta Josefen ametsa irudikatuz. Transeptuaren sabaian Giovanni Antonio Burrini eta Marcantonio Chiariniren San Stefanoren aintza (1695) irudikatzen da. 

Ezkerreko transeptuko kaperan nabarmentzen da Madonna txiki bat (Jesus lokartuarekin ageri delarik Maria) Guido Reniren 1632ko lana.

 Iruditegia 

 Erreferentziak 

 Kanpo estekak 

Kategoria:Boloniako elizak
Kategoria:Italiako basilikak